APERTURA DUN NOVO PRAZO URXENTE PARA A CONVOCATORIA DO PROGRAMA: “CABALGATA DE REIS” DAS BASES REGULADORAS E CONVOCATORIA DE CONVENIOS DE COLABORACIÓN EMPRESARIAL CON ENTIDADES PRIVADAS PARA ACTIVIDADES SOCIOCULTURAIS E DE INTERESE XERAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/12/2019)

Apertura dun novo prazo urxente para a convocatoria do programa “Cabalgata de Reis”. A Xunta de Goberno Local de data 5 de decembro en sesión extraordinaria e urxente acordou “Abrir un novo prazo urxente mediante a inserción dun anuncio no BOPPO cun prazo de dez días naturais contados dende o día da publicación da convocatoria para o programa CABALGATA DE REIS de convenios de colaboración empresarial con entidades privadas para actividades socioculturais e de interese xeral organizadas polo Concello de Vigo”. Poderán ser obxecto de colaboración a actividade CABALGATA DE REIS. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incorridas en algunha prohibición de contratar das previstas na Lei 9/2017 de 8 de novembro, de Contratos do Sector Público. As formas de colaboración poderán ser tanto monetarias como en especie nos supostos legalmente estabelecidos. As achegas poderán cubrir a totalidade ou parte da actividade obxecto de colaboración. Sempre que a actividade obxecto de colaboración o permitan, as achegas poderán proceder de varias entidades colaboradoras. En tales casos, cada entidade formalizará o seu respectivo convenio de colaboración segundo o modelo do anexo II. A publicación das convocatorias con conteñen a relación de actividades municipais obxecto de colaboración por entidades privadas, e dos prazos de presentación de ofertas para cada unha das actividades, será no BOPPO e na páxina web municipal con arranxo ao calendario recollido na base SÉTIMA: a) Para o programa CABALGATA DE REIS 2020: A Xunta de Goberno Local de data 5 de decembro en sesión extraordinaria e urxente acordou “Abrir un novo prazo urxente mediante inserción dun anuncio no BOPPO cun prazo de dez días naturais dende o día de publicación no BOPPO da presente convocatoria. Os suxeitos obrigados a relacionarse por medios electrónicos conforme o artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPC), presentarán a súa solicitude por medios electrónicos (https://sede.vigo.org) Noutro caso poderán presentar a súas propostas e solicitudes a través dos medios sinalados no artigo 16.4 da LPC. Recibidas as propostas nos prazos da convocatoria, procederase a avaliación das mesmas, así como da documentación presentada polos interesados. En caso de concorrencia de varias entidades, a prioridade determinarase de acordo aos criterios estabelecidos na base novena e de acordo coa puntuación establecida no punto sétimo da convocatoria anual. Todo isto farase mediante a instancia-formulario de solicitude que se establece para tal efecto con estas bases (Anexo III) As bases desta convocatoria están a disposición dos interesados no taboleiro de anuncios da Casa do Concello, servizos de información do Concello de Vigo, páxina web municipal (www.vigo.org), e servizo de Festas dende o día da publicación no BOPPO. A comisión de avaliación estará composta polo persoal técnico adscrito ao servizo, pola Concelleira delegada da área de Festas e Turismo e polo Presidente do “Comité de políticas Públicas en materia de Festas e Turismo do Concello de Vigo” que procederán ao estudo das propostas presentadas para cada programa. Actuará como presidente/a a Concelleira delegada da Area ou o Presidente do Comité, como secretaria/a un técnico/a do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valoraranse o resto da propostas en base aos seguintes criterios: a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto LG Vigo, na data da sinatura dixital, A xefa do servizo de Festas, Paul John Corbu Meloni CONFORME: A Concelleira delegada da Area de Festas e Turismo, Mª Carmen Lago Barreiro